1.Υλικό κατασκευής ντουλαπιών
Η ποικιλία των υλικών που προσφέρει η αγορά για τα ντουλάπια, διαμορφώνει σε μεγάλο βαθμό, τον προϋπολογισμό για την ανακαίνιση κουζίνας. Η μελαμίνη για παράδειγμα ή οι επιφάνειες MFC είναι πιο οικονομικές από ότι ο βακελίτης ή τα ακρυλικά ντουλάπια.
2. Πορτάκια και μηχανισμοί
Ένα στοιχείο που προσδίδει πραγματική λειτουργικότητα στην κουζίνα, είναι οι σύγχρονοι μηχανισμοί στα συρτάρια και στους εσωτερικούς, εν γένει, χώρους των ντουλαπιών. Η κατάλληλη σχεδίασή τους παρέχει τη δυνατότητα πολλαπλών διευκολύνσεων στα σύγχρονα νοικοκυριά. Επίσης, τα πορτάκια των ντουλαπιών μπορούν να κατασκευαστούν με ποικίλα υλικά, φθηνότερα όπως η μελαμίνη ή ακριβότερα, όπως ο βακελίτης.
3. Πάγκοι
Μεγάλη είναι η ποικιλία και για την επένδυση των πάγκων της κουζίνας. Οικονομικά υλικά που συνήθως χρησιμοποιούνται στην περίπτωση αυτή είναι ο βακελίτης, το λαμινέιτ και η γνωστή μας μελαμίνη. Αντίθετα, υλικά όπως ο γρανίτης, ο χαλαζίας, το corian και το μασίφ ανεβάζουν δραστικά το κόστος.
4. Υλικό επένδυσης τοίχου
Εξίσου σημαντικό για τον προϋπολογισμό μας είναι και το υλικό που θα επιλέξουμε για τους τοίχους της κουζίνας μας. Η πιο συνηθισμένη και οικονομική επιλογή είναι τα κεραμικά πλακάκια χωρίς ωστόσο να ξεχνάμε πως η τελική τιμή διαμορφώνεται από το design που τα διαφοροποιεί. Τα τελευταία χρόνια, για την πλάτη της κουζίνας εναλλακτική τάση αποτελεί η χρήση του χρωματιστού γυαλιού (σαν μονοκόμματο πάνελ αντί για πλακάκια) που όμως απαιτεί μεγαλύτερες πιθανές δαπάνες.